উগো চাভেজ যা করতে পেরেছেন, বহুদলীয় ব্যবস্থার মধ্যে থেকেও করতে পেরেছেন, তা আমাদের এখানেও সম্ভবপর, তবে তার পূর্বশর্ত লুটেরাদের ঝেঁটিয়ে বিদায় করা। এই মহৎ কাজটি তো নিজে থেকে হবে না, মানুষজনকে বোঝাতে হবে, মানুষজন যাতে কম কম বোঝেন সেজন্য শিক্ষা ক্ষেত্রেও সমান সুচিন্তিত দৈন্যদশা, জাতপাতের খেলার মতো সাম্প্রদায়িকতার বিষাক্ত নিশ্বাসে বুক ভরাও। তোমাকে কেন পেটে খিদে নিয়ে ঘুমোতে যেতে হয় অথবা বিনা চিকিৎসায় তোমাকে কেন মরতে হয় তার প্রকৃত ব্যাখ্যা তোমার কাছে তা হলে অধরাই থেকে যাবে। [..]